stanford-oval/wikipedia huggingface dataset:
Patsy Nakell

Patsy Nakell (s. 1969 Beirut) on suomalainen toimittaja. Hän työskenteli Yleisradion ruotsinkielisillä kanavilla vuosina 1995–2004 ja oli Ny Tid -lehden päätoimittaja 2005–2009. Nakell on opiskellut muun muassa Harvardin yliopistossa sekä Kennedy School of Government -koulussa 2008–2009.
Anzac (Kanada)

| Anzac |
| --- | --- |

 Anzac
 Koordinaatit: 56°26′56.08″N, 111°2′12.34″W 
Valtio:   Kanada
Provinssi:  Alberta
Kunta:  Wood Buffalo
Perustettu:  1917
Hallinto:  
 – Asutustyyppi:  Taajama
 – Hallinnon tyyppi:  Wood Buffalon kunnanvaltuusto
Väkiluku (2008):  837
Aikavyöhyke:  UTC-7
 – Kesäaika:  UTC-6
Suuntanumero(t):  780
 
 Wood Buffalon kunnan sivut 
Infobox OKVirheellinen NIMI-arvo: 
Anzac on vuonna 1917 perustettu 837 asukkaan (2008) taajama Kanadassa, Albertan provinssissa, Wood Buffalon kunnassa. Anzac sijaitsee maantietä pitkin noin 45 kilometriä kaakkoon Fort McMurraysta. Alberta Highway 881 tien varrella, noin 20 kilometriä itään Alberta Highway 63 tieltä.
Asuinalue nimettiin ensimmäisen maailmansodan aikana alueen läpi rakennetavaa rautatielinjaa kartoittaneen Anzac sotilasosaston mukaan. Anzac on parhaiten tunnettu vuosittain järjestettävästä Winterfest-talviurheilutapahtumasta. Tapahtuma tuo alueelle vuosittain noin 10 000 vierailijaa. Winterfest sisältää muun muassa koiravaljakko-, moottorikelkka-, maastohiihto- sekä pilkintäkilpailuja.
Aiheesta muualla

Kuvia tai muita tiedostoja aiheesta Anzac (Kanada) Wikimedia Commonsissa
Anzac-luokka (fregatti)

| Anzac-luokka |
| --- | --- |


Tekniset tiedot
Uppouma:  3 600 t (kuormattuna)
Pituus:  109 m (vesiraja) 118 m (kokonaispituus)
Leveys:  14,8 m
Syväys:  4,35 m
Koneteho:  1 x GE LM2500-30 -kaasuturbiinimoottori 30 172 hv 2 x MTU 12V1163 -dieselmoottoria á 8 840 hv
Propulsio:  CODOG
Nopeus:  27 solmua
Miehistöä:  22 upseeria ja 141 miehistönjäsentä
Aseistus
Meritorjunta:  1 x 5"/L45 Mark 45 Mod 2 -tykki 6 x 324 mm Mk32 -torpedoputkea 1 x helikopteri
Ilmatorjunta:  8 x Mk41 Mod 5 VLS -siiloa 2 12,7 mm konekivääriä
Anzac-luokka eli MEKO 200 ANZ on kymmenen ohjusfregatin muodostama alusluokka, jonka aluksista kahdeksan on Australian laivastossa ja loput kaksi Uuden-Seelannin laivastossa. 1980-luvulla Australian laivasto aloitti suunnittelun River-luokan hävittäjien korvaamiseksi partiofregateilla, jolloin esitettiin mahdollisuus muokata olemassa olevasta mallista laivaston tarpeita vastaava alus. Samoihin aikoihin Uuden-Seelannin laivasto etsi korvaajaa Leander-luokan fregateilleen.
Alukset

Alusten yksiakselinen propulsiojärjestelmä poikkeaa muista MEKO 200 tyypin aluksista.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMAS Anzac | Tenix Defence Systems | 5. marraskuuta 1993 | 16. syyskuuta 1994 | 13. toukokuuta 1996 |  |
| HMAS Arunta | Tenix Defence Systems | 22. heinäkuuta 1995 | 28. kesäkuuta 1996 | 12. joulukuuta 1998 |  |
| HMAS Warramunga | Tenix Defence Systems | 26. heinäkuuta 1997 | 23. toukokuuta 1998 | 31. maaliskuuta 2001 |  |
| HMAS Stuart | Tenix Defence Systems | 25. heinäkuuta 1998 | 17. huhtikuuta 1999 | 17. elokuuta 2002 |  |
| HMAS Parramatta | Tenix Defence Systems | 24. huhtikuuta 1999 | 17. kesäkuuta 2000 | 4. lokakuuta 2003 |  |
| HMAS Ballarat | Tenix Defence Systems | 4. elokuuta 2000 | 25. toukokuuta 2002 | 26. kesäkuuta 2004 |  |
| HMAS Toowoomba | Tenix Defence Systems | 26. heinäkuuta 2002 | 16. toukokuuta 2003 | 8. lokakuuta 2005 |  |
| HMAS Perth | Tenix Defence Systems | 24. heinäkuuta 2003 | 20. maaliskuuta 2004 | 26. elokuuta 2006 |  |
| HMNZS Te Kaha | Tenix Defence Systems | 19. syyskuuta 1994 | 22. heinäkuuta 1995 | 22. heinäkuuta 1997 |  |
| HMNZS Te Mana | Tenix Defence Systems | 18. toukokuuta 1996 | 10. toukokuuta 1997 | 10. joulukuuta 1999 |  |
Park Avenue Viaduct

Yksi Park Avenue Viaductin silloista.
Park Avenue Viaduct on silloilla korotettu tie Manhattanilla New Yorkin kaupungissa, joka muodostaa osan Park Avenue -puistotietä. Grand Central -rautatieterminaali sekä kaksi suurta toimistorakennusta, MetLife Building ja Helmsley Building, ovat 40th Street ja 46th Street -katujen välillä suoraan keskellä Park Avenuen linjausta. Tien liikenne nostetaan tällä välillä Park Avenue Viaductin silloille, joita pitkin liikenne kiertää terminaalin ja MetLife Buildingin oikealta ja vasemmalta, ja liikkuu suoraan Helmsley Buildingin läpi tunneleissa, joiden ympärille tornitalo on rakennettu.
Historia

Park Avenue Viaduct rakennettiin vuosina 1917–1919. Ennen sen valmistumista, vuonna 1913 avattu Grand Central- terminaali katkaisi Park Avenuen ja pakotti sen liikenteen kiertämään muita katuja pitkin. Park Avenue Viaduct lisättiin Yhdysvaltain suojeltavien historiallisten kohteiden National Register of Historic Places -rekisteriin vuonna 1983.
Näkymä siltaa pitkin kohti rautatieterminaalia ja sen takana kohoavaa MetLife Building -tornia.
Patsy Elsener

| Mitalit | Mitalit | Mitalit |  |
| --- | --- | --- | --- |
|  Patsy Elsener vuonna 1947. |  Patsy Elsener vuonna 1947. |  Patsy Elsener vuonna 1947. |  |
Maa:   Yhdysvallat
Naisten uimahypyt
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 1948 | 10 m kerroshypyt |  |
|  Pronssia | Lontoo 1948 | 3 m ponnahduslauta |  |
Patricia Anne "Patsy" Elsener (22. lokakuuta 1929 Oakland, Kalifornia − 29. syyskuuta 2019) oli yhdysvaltalainen uimahyppääjä. Hän kilpaili vuoden 1948 kesäolympialaisissa Lontoossa saaden hopeaa kerroshypyissä ja pronssia ponnahduslaudalla. Kotimaassaan hän edusti San Franciscon Crystal Plunge Clubia.
Elsener voitti kaksi AAU-titteliä vuosina 1946 ja 1947.
Attention

| Attention |
| --- | --- |
 Vilija Matačiūnaitė esittämässä kappalettaan Eurovision laulukilpailun harjoituksissa.
Kappaleen tiedot
Esittäjä(t):  Vilija Matačiūnaitė
Säveltäjä(t):  Viktoras Vaupšas, Vilija Matačiūnaitė
Sanoittaja(t):  Vilija Matačiūnaitė
Euroviisutiedot
Vuosi:  2014
Maa:  Liettua
Kieli:  englanti
Sijoitus semifinaalissa:  11.
Pisteet semifinaalissa:  36
Sanat:  sanoitus
Attention (suom. Huomio) on Vilija Matačiūnaitėn esittämä kappale, jolla hän edusti Liettuaa vuoden 2014 Eurovision laulukilpailussa Tanskan Kööpenhaminassa.
Kappale kilpaili Euroviisujen toisessa semifinaalissa, jossa se sijoittui yhdenneksitoista ja täten karsiutui ensimmäisenä finaalista.
Peter Langman

Peter Langman on yhdysvaltalainen psykologi, joka tunnetaan kouluammuskelutapauksiin erikoistuneena asiantuntijana. Hän on kouluttanut opettajia, mielenterveysalan ammattilaisia ja viranomaisia koulusurmien ennaltaehkäisystä. Hän on kirjoittanut tietokirjoja kouluampumisista ja ylläpitää verkkosivuja, joilta löytyy yli 60 000 sivua asiakirjoja ja tietokanta yli 160 kouluampujasta. Hän työskenteli Yhdysvaltain salaisen palvelun alaisuudessa toimivan National Threat Assessment Centerin tutkijana vuosina 2018–2023.
Langman työskenteli Columbinen verilöylyn tapahtuma-aikaan tohtorivaiheen harjoittelijana lasten psykiatrisessa sairaalassa. Kymmenen päivää myöhemmin sairaalaan toimitettiin 16-vuotias, joka oli kirjoittanut häiriintyneitä kirjoitelmia ja piti verkkosivuillaan tappolistaa. Langmanin täytyi työkseen arvioida oliko kyseessä todellinen uhka, jolloin hän huomasi ettei aiheesta ollut aiempia tutkimuksia. Hän päätyi jaottelemaan kouluampujia kolmeen ryhmään: traumatisoituneisiin, psykopaattisiin ja psykoottisiin. Hän käytti samaa jaottelua teoksessaan Why Kids Kill (2009), joka luokittelee kymmenen kouluampujaa ja esittelee viisi Langmanin arvioimaa mahdollista ampujaa. Teos on käännetty suomeksi, saksaksi, venäjäksi ja hollanniksi, se ansaitsi American Library Associationin Outstanding Academic Title of 2009 -tunnustuksen. Teoksen saksankielinen versio löytyi vuonna 2016 Münchenin ostoskeskusammuskelun toteuttaneen ampujan kotoa. Vuonna 2013 teos oli löytynyt 18-vuotiaalta coloradolaiselta kouluampujalta, joka oli määritellyt itsensä psykopaatiksi kirjan jaottelun mukaisesti. Langmanin mukaan teoksen tarkoitus on ehkäistä kouluampumisia, minkä takia hän ei kuvaile teoksissaan tai verkkosivuillaan yksityiskohtia väkivallanteoista tai käytettyjä aseita vaan keskittyy tekijän psykologiaan ja varoitusmerkkien tunnistamiseen.
Pennsylvania Psychological Association -yhdistys myönsi Langmanille Psychology in the Media Award -palkinnon vuonna 2008. Hän työskenteli tuolloin KidsPeace-lastensairaalassa ja antoi medialle useita haastatteluja nuorten itsemurhista, ammuskeluista ja kiusaamisesta. Hän saavutti julkisuutta tutkimalla kuinka tunnistaa ja auttaa huumeista, hyväksikäytöstä, masennuksesta ja väkivallasta kärsiviä lapsia ja perheitä.
Teokset

Langman, Peter: Jewish Issues in Multiculturalism: A Handbook for Educators and Clinicians.  Jason Aronson, 1999.  ISBN 9780765760296.
Langman, Peter: A Qualitative Investigation of Multicultural Education.  (Väitöskirja)  Lehigh University, 2000.
Langman, Peter: The Last Days of John Keats and Other Poems.  (Omakustanne)  Peter Fabbri Langman, 2009.  ISBN 9780578005539.
Langman, Peter: Why Kids Kill: Inside the Minds of School Shooters.  New York:  Palgrave Macmillan, 2009.  ISBN 978-0-230-60802-3.
Langman, Peter: School Shooters: Understanding High School, College, and Adult Perpetrators.  Lanham:  Rowman & Littlefield, 2015.  ISBN 978-1-4422-3356-0.
Langman, Peter: Warning Signs: Identifying School Shooters Before They Strike.  Langman Psychological Associates, LLC, 2021.  ISBN 9780578922997.
Teokset > Suomennettu teos

Langman, Peter: Kouluampujat: miksi nuori tappaa?.  Suomentanut Mika Tiirinen. Helsinki:  BTJ, 2009.  ISBN 978-951-692-736-0.
Astalo

Astalo on mikä tahansa esine, jota ei ole valmistettu aseeksi, mutta jota tilapäisesti käytetään lyömäaseen tavoin. Sanana astalo on harvinainen yleiskielessä, mutta sitä käytetään lakikielessä. Sanan harvinainen rinnakkaismuoto on ”astala”.
Astaloa käytetään tavallisesti nuijan tavoin lyömäaseena, jolloin tarkoituksena on tainnuttaa toinen tai vahingoittaa häntä. Esimerkiksi ikkuna tai peili taas on teräaseen kaltainen astalo. Tilanteen mukaan astaloksi voidaan valita hyvinkin erilaisia esineitä, kuten työkaluja, urheiluvälineitä, keittiötarvikkeita tai siivousvälineitä. Se on säilynyt myös rikosuutisointikielessä.
Sana lainsäädännössä

Nykyisin Suomessa voimassa olevassa rikoslaissa sanaa ei käytetä, mutta se esiintyi lakitekstissä aiemmin merkityksessä lyömäase. Astalon nostamisesta toista vastaan pahoinpitelyn aikomuksessa säädettiin rangaistus vuoden 1889 rikoslain 21. luvun 13 §:ssä.
Korkein oikeus katsoi päätöksessään vuonna 1959 olutpullon hengenvaaralliseksi astaloksi.
Pisidia

Pisidia on Vähän-Aasian lounaisosassa.
Pisidia (m.kreik. Πισιδία) oli antiikin aikainen ja keskiaikainen alue Vähän-Aasian lounaisosassa. Se vastasi suunnilleen nykyisen Turkin Antalyan maakuntaa.
Pisidia sijaitsi Lyykian pohjoispuolella. Sen muita naapureita olivat Kaaria, Lyydia, Fryygia ja Pamfylia. Pisidian asutettuihin paikkoihin kuuluivat Termessos, Selge, Kremna, Sagalassos, Etenna, Antiokia, Neapolis, Tyriakon, Laodikeia Katakekaumene ja Filomelion.
Persia valloitti Pisidian 500-luvulla eaa., mutta persialaiset eivät koskaan saaneet aluetta täysin valtaansa. Aleksanteri Suuri valloitti alueen vuonna 334 eaa. ja se joutui hänen kuolemansa jälkeen Antigonos I:lle. Lopulta se joutui Seleukoksen Persialle.
Vuonna 188 eaa. seleukidit joutuivat luovuttamaan Pisidian Pergamonille Rooman valtakunnan painostuksen ansiosta. Pergamonin jouduttua Roomalle vuonna 133 eaa. Pisidia vuorostaan joutui Kappadokialle. Lopullisesti Pisidia joutui Rooman vallan alle vuonna 102 eaa. Rooman valtakunnassa Pisidia kuului Galatian provinssiin, kunnes siitä tehtiin oma Pisidian provinssinsa 200/300-luvulla.
Seldžukit valtasivat alueen Bysantin valtakunnalta 1000-luvulla.
Phymatodes

| Phymatodes |
| --- | --- |
 Lautajäärä (Phymatodes testaceus)
Tieteellinen luokittelu
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Alalahko::  Erilaisruokaiset Polyphaga
Yläheimo::  Lehtikuoriaismaiset Chrysomeloidea
Heimo::  Sarvijäärät Cerambycidae
Alaheimo::  Cerambycinae
Tribus::  Callidiini
Suku::  Phymatodes  Mulsant, 1839
Synonyymit
 Melasmetus  Microcallidium  Paraphymatodes  Phymatodellus  Phymatoderus  Phymatodina  Poecilium  Pseudopoecilium 
Katso myös
   Phymatodes Wikispeciesissä   Phymatodes Commonsissa 
Infobox OKNimi-testi OK: 
Phymatodes on sarvijäärien heimoon kuuluva kovakuoriaissuku. Suvun lajimäärä vaihtelee eri lähteissä. Maailmanlaajuisesti sukuun kuuluu yli 40 lajia. Suomessa suvun lajeista on tavattu vain yksi: Lautajäärä (Phymatodes testaceus).
Lajeja

Phymatodes aeneus
Phymatodes aereus
Phymatodes amoenus
Phymatodes ater
Phymatodes blandus
Phymatodes decussatus
Phymatodes dimidiatus
Phymatodes fulgidus
Phymatodes hirtellus
Phymatodes infuscatus
Phymatodes juglandis
Phymatodes lecontei
Phymatodes lengi
Phymatodes maculicollis
Phymatodes mohavensis
Phymatodes nigerrimus
Phymatodes nitidus
Phymatodes oregonensis
Phymatodes rainieri
Phymatodes shareeae
Lautajäärä (Phymatodes testaceus)
Phymatodes tysoni
Phymatodes ursae
Phymatodes varius
Phymatodes vilitatis
Phymatodes vulneratus
Aiheesta muualla

iNaturalist: Suku Phymatodes
ITIS: Phymatodes (englanniksi)
University of Michigan, Animal Diversity Web (ADW): Phymatodes (englanniksi)
Iowa State University, Bug Guide: Genus Phymatodes (englanniksi)
Pherobase: Semiochemicals of Genus Phymatodes (englanniksi)
Cerambycidae of the World: Genus Phymatodes (englanniksi)
Attention (Charlie Puthin kappale)

| ”Attention” Charlie Puth |
| --- | --- | --- |

Singlen tiedot
 Albumilta: Voicenotes
 Julkaistu: 21. huhtikuuta 2017
 Tuottaja(t): Charlie Puth
 Tyylilaji: pop rock
 Kesto: 03.31
 Levy-yhtiö: Atlantic Records
Charlie Puthin muut singlet
| ”We Don’t Talk Anymore” 2016 | ”Attention” 2017 | ”How Long” 2017 |
Attention on yhdysvaltalaislaulaja Charlie Puthin kappale. Jacob Kasherin ja itse Puthin sanoittaman kappaleen julkaisi Atlantic Records artistin toisen, Voicenotes-studioalbumin ensimmäisenä singlenä 21. huhtikuuta 2017. "Attention" pop rock-kappale, jossa on elementtejä 1980-luvun pehmeänsävyisestä soul ja funkmusiikista. Kappaleesta nousi kaupallinen menestys saavutettuaan singlelistan ensimmäisen sijan Israelissa, Latviassa ja Venäjällä, jonka lisäksi se pääsi kymmenen parhaan joukkoon Australiassa, Belgiassa, Espanjassa, Etelä-Koreassa, Filippiineillä, Britanniassa, Italiassa, Kanadassa, Kroatiassa, Libanonissa, Malesiassa, Puolassa, Ranskassa, Romaniassa, Saksassa, Slovakiassa, Sveitsissä, Unkarissa, Uudessa-Seelannissa ja Yhdysvalloissa. Kappaleelle toteutettu Emil Navan ohjaama musiikkivideo julkaistiin 24. huhtikuuta 2017.
Käännös suomeksi
August Troberg

Matthias August Troberg (25. elokuuta 1855 Lemland – 18. tammikuuta 1935 Maarianhamina) oli suomalainen merikapteeni ja laivanvarustaja, joka sai merenkulkuneuvoksen arvonimen.
Trobergin vanhemmat olivat laivuri Anders August Troberg ja Maria Elisabet Melander ja puoliso Johanna Margareta Mattsson. Merille Troberg lähti jo kymmenvuotiaana, hän toimi parkki Eugenian kajuuttavahtina. Troberg suoritti merikapteenin tutkinnon Maarianhaminassa 1878 ja höyrylaivan päällikön tutkinnon Turussa 1883 ja purjehti sitten meriä vuoteen 1896 asti. Laivanvarustajaksi ryhtyneenä hänestä tuli Ahvenanmaan huomattavin rauta- ja teräsrunkoisten purjealusten hankkija sekä alusten yhteisvarustaja ja osakas 1896–1912, mukaan lukien Lawhill, aikanaan maailman suurin purjelaiva. Varustamotoiminnastaan Troberg luopui ensimmäisen maailmansodan jälkeen, myymällä aluksensa serkulleen Gustaf Eriksonille. Hänestä tuli vaimonsa kanssa erittäin huomattava lahjoittaja moniin eri kohteisiin. Merenkulkuneuvoksen arvonimen Troberg sai vuonna 1926. Hän  menehtyi sydänkohtaukseen Ahvenanmaan vanhimpana merikapteenina vuoden 1935 alussa.
Lääninrovasti, valtiopäivämies Karl Troberg oli August Trobergin veli.
Aiheesta muualla

Troberg, August hakuteoksessa Uppslagsverket Finland (2012). (ruotsiksi)
Peter Laird

| Peter Laird |
| --- | --- |
 Peter Laird New Yorkin sarjakuva tapahtumassa Manhattanilla vuonna 2008.
Henkilötiedot
Syntynyt: 27. tammikuuta 1954 (ikä 70) North Adams, Massachusetts, Yhdysvallat
Kansalaisuus:  yhdysvaltalainen
Taiteilija
Ala:  sarjakuvat
Kuuluisimpia töitä:  Teenage Mutant Ninja Turtles
Peter Alan Laird (s. 27. tammikuuta 1954 North Adams, Massachusetts, Yhdysvallat[lähde? ]) on yhdysvaltalainen sarjakuvantekijä, joka on tehnyt yhdessä Kevin Eastmanin kanssa sarjakuvan Teini-ikäiset mutanttininjakilpikonnat.
Elämäkerta

Peter Laird syntyi Massachusettsin osavaltiossa vuonna 1954. Hän oli kiinnostunut piirtämisestä jo hyvin nuorena. Piirtämiseen muuttui vakavemmaksi high schoolissa, kun Laird kiinnostui Jack Kirbyn The New Gods ja The Demon -sarjakuvista.
Valmistuttuaan Massachusettsin yliopistosta Laird aloitti sarjakuvauransa aluksi freelancer-kuvittajana ja sarjakuvanpiirtäjänä. Lairdin yritettyä viisi vuotta turhaan onnistua sarjakuvien parissa menestystä alkoi syntyä vasta, kun hän ensiksi tapasi tulevan työparinsa Kevin Eastmanin ja myöhemmin tulevan vaimonsa Jeanninen. Laird muutti Jeanninen kanssa New Hampshireen Doveriin, joka sattui olemaan 32 kilometrin päässä Mainen Ogunquitista, jossa Eastman työskenteli hummeriravintolassa.[lähde? ]
Elämäkerta > Teini-ikäiset mutanttininjakilpikonnat

Kun Laird ja Eastman perustivat Mirage Studiosin kesällä 1983, kaksikko loi marraskuussa tunnetuimman sarjakuvansa Teini-ikäiset mutanttininjakilpikonnat. Laird on kertonut, että sarjan hahmoista hänen suosikkihahmonsa on Donatello.
Sarjakuva sai erityistä suosiota 1990-luvulla sarjan päädyttyä vuonna 1987 televisioanimaatioksi. Sittemmin 1990-luvun alussa tuotettiin kolme elokuvaa, jotka auttoivat suuresti Turtlesien tunnettavuutta. Myös sarjakuvien myynti kasvoi, mutta vuoden 1994 jälkeen sarjakuvien suosio ja myynti laski rajusti, ja sarjakuvan toista osaa tehtiin vain 13 numeroa. Laird päätti yhdessä Eastmanin kanssa antaa Image Comicsille oikeudet alkuperäisen sarjakuvan kolmanteen osaan, jota tehtiin vuosina 1996–1999. Kaksikko ei tehnyt yhtään Turtles-sarjakuvaa neljään vuoteen. Myöhemmin Laird toi alkuperäisen sarjakuvan takaisin aloittamalla vuonna 2001 neljännen osan julkaisemaan, ja suosio alkoi taas kasvaa.[lähde? ]
Laird ilmoitti 21. lokakuuta 2009 myyneensä kaikki omistusoikeutensa Turtleseihin Viacomin omistuksessa olevalle Nickelodeonille. Hän kuitenkin saa jatkaa sarjakuvien parissa julkaisemalla vuodessa 18 numeroa, jotka eivät saa olla yli 48 sivuisia. Sittemmin Turtlesien julkaisemisen otti haltuunsa IDW, jossa hänen entinen työparinsa Eastman jatkoi Turtlesien tekemistä.[lähde? ]
Aiheesta muualla

Peter Laird Internet Movie Databasessa. (englanniksi)
Atsetidiini

| Atsetidiini |
| --- | --- |

Tunnisteet
CAS-numero:  503-29-7
PubChem CID:  10422
SMILES:  C1CNC1
Ominaisuudet
Molekyylikaava:  C3H7N
Moolimassa:  57,09 g/mol
Ulkomuoto:  Väritön neste
Sulamispiste:  –70 °C
Kiehumispiste:  61–62 °C
Tiheys:  0,847 g/cm3
Atsetidiini eli atsasyklobutaani on neliatominen heterosyklinen yhdiste ja sekundäärinen amiini, jonka molekyylikaava on C3H7N.  Se on palava, syövyttävä, väritön neste, jolla on voimakas ammoniakin haju. Atsetidiinista käytetään myös vanhentunutta  nimeä 1,3-propyleeni-imiini tai trimetyleeni-imiini vaikka se ei kemiallisesti olekaan imiini. Atsetidiini on voimakkaampi emäs kuin useimmat sekundääriset amiinit.
Aiheesta muualla

ChemSpider: Azetidine (englanniksi)
Atsetidiinin käyttöturvallisuustiedote
Patsóksen rotko

Patsóksen rotko
Patsóksen rotko.
| --- | --- |
Sijainti:  Amári, Réthymno, Kreeta, Kreikka
| --- | --- |
Nimi alkuperäiskielellä:  Φαράγγι Πατσού
Tyyppi:  Kanjoni 
muokkaa - muokkaa wikitekstiä - muokkaa Wikidataa
Patsóksen rotko (kreik. Φαράγγι Πατσού, Farángi Patsoú) eli Ágios Antónioksen rotko (Φαράγγι του Αγίου Αντωνίου, Farángi tou Agíou Antoníou) on rotko Kreetan saarella Kreikassa. Se sijaitsee Amárin laakson länsipuolella.
Patsóksen rotkoa.
Patsóksen rotkon eteläpää sijaitsee linnuntietä noin kilometrin pohjoiseen sille nimen antaneesta Patsóksen kylästä, joka on rakennettu noin 490 metrin korkeuteen merenpinnasta laskettuna. Rotkon pohjoispäässä sijaitsee Potamoín tekojärvi, johon rotkon pohjalla kulkeva virta laskee vetensä. Rotkon pituus on noin viisi kilometriä.
Rotkossa kulkee vaelluspolku, joka päättyy sen kapeimmassa kohdassa olevalle vesiputoukselle. Vaellus kestää noin 2,5 tuntia. Rotkossa sijaitsee Pyhän Antonioksen luola eli Ágios Antónioksen luola ja kirkko, josta rotko on saanut toisen nimensä. Luola oli antiikin aikana Hermes Kranaioksen kulttipaikka aina minolaiselta kaudelta noin vuodesta 2000 eaa. roomalaiselle kaudelle 300-luvulle jaa. saakka.
Aiheesta muualla

Kuvia tai muita tiedostoja aiheesta Patsóksen rotko Wikimedia Commonsissa
Patrick Rafter

| Patrick Rafter |
| --- | --- |

Henkilötiedot
Syntynyt: 28. joulukuuta 1972  Mount Isa 
Tennispelaaja
Pituus:  185  cm
Paino:  86 kg
Kätisyys:  oikeakätisyys
Ammattilaisena:  1991–2002
Palkintorahat:  11 133 128 USD
Kaksinpeli
Paras sijoitus:  1  (26. heinäkuuta 1999)
Voitot/tappiot:  358–191
Nelinpeli
Paras sijoitus:  6  (1. helmikuuta 1999)
Voitot/tappiot:  214–111
Aiheesta muualla
ITF
ATP
Patrick Michael Rafter (s. 28. joulukuuta 1972) on australialainen tennispelaaja. Hänet muistetaan parhaiten kaksinkertaisena Yhdysvaltain avoimen tennisturnauksen voittajana ja kaksinkertaisena Wimbledonin tennisturnauksen loppuottelijana. Hän pelasi hyökkäävää syöttö-volley -peliä ja hänen volleynsä oli yksi lajin parhaista.
Rafter syntyi Queenslandissa yhdeksänlapsisen perheen kolmanneksi nuorimpana. Hän alkoi pelata tennistä viisivuotiaana yhdessä isänsä ja kolmen isoveljensä kanssa. Huhtikuussa 2004 Rafter avioitui pitkäaikaisen tyttöystävänsä Lara Felthamin kanssa Fidži-saarilla. Heillä on yksi yhteinen lapsi, Joshua (s. 2002).
Ura

Rafter aloitti ammattilaisuransa vuonna 1991 ja otti ensimmäisen turnausvoittonsa vuonna 1994 Manchesterissa. Sen jälkeen hän ei voittanut yhtään turnausta kolmeen vuoteen.
Rafterin läpimurto tapahtui vuoden 1997 Yhdysvaltain avoimissa, joissa hän eteni finaaliin, jossa hän voitti britti Greg Rusedskin neljässä erässä. Hän voitti saman turnauksen myös seuraavana vuonna. Finaalissa vastassa oli maanmies Mark Philippoussis, jonka Rafter voitti neljässä erässä. Hän voitti samana vuonna myös viisi muuta turnausta.
Tammikuussa 1999 Rafter oli voittamassa ruotsalaisen Jonas Björkmanin kanssa Australian avoimen tennisturnauksen nelinpeliä. Heinäkuussa 1999 Rafter nousi maailmanlistan kärkeen. Hän piti ykkössijaa kuitenkin vain yhden viikon, mikä on kaikkein lyhin aika tennishistoriassa.
Vuonna 2000 Rafter eteni Wimbledonin tennisturnauksen loppuotteluun, jonka hän kuitenkin hävisi Pete Samprasille, joka otti ennätyksellisen seitsemännen Wimbledon-voittonsa. Hän eteni Wimbledonin finaaliin myös seuraavana vuonna, jossa vastassa oli kroatialainen Goran Ivanišević. Ottelu oli hyvin tasainen kestäen yli kolme tuntia. Voittajaksi selviytyi lopulta Ivanišević, joka voitti ratkaisevan viidennen erän luvuin 9–7.
Rafter oli mukana Australian Davis Cup -joukkueessa vuonna 2000, jolloin se hävisi finaalissa Espanjalle ja vuonna 2001, jolloin finaalissa tuli tappio Ranskalle. Vuonna 1999, jolloin Australia voitti Davis Cupin, Rafter ei ollut mukana loukkaantumisen vuoksi.
Rafter lopetti uransa vuoden 2002 lopussa oltuaan ensin vuoden pelaamatta. Samana vuonna hänet nimettiin vuoden australialaiseksi. Rafter voitti urallaan 11 kaksinpeliturnausta ja 10 nelinpeliturnausta.
Grand Slam -finaalit kaksinpelissä > Kaksi voittoa

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 1997 | Yhdysvaltain avoimet |  Greg Rusedski | 6–3, 6–2, 4–6, 7–5 |
| 1998 | Yhdysvaltain avoimet |  Mark Philippoussis | 6–3, 3–6, 6–2, 6–0 |
Grand Slam -finaalit kaksinpelissä > Kaksi finaalitappiota

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 2000 | Wimbledon |  Pete Sampras | 6–7, 7–6, 6–4, 6–2 |
| 2001 | Wimbledon |  Goran Ivanišević | 6–3, 3–6, 6–3, 2–6, 9–7 |
Aiheesta muualla

Kuvia tai muita tiedostoja aiheesta Patrick Rafter Wikimedia Commonsissa